चालू वित्त वर्ष में रंग लाई 30 फीसदी छूट की योजना
नगरनिगम के लिए वित्त वर्ष 2015-16 शुभ साबित हो रहा है। चालू वित्त वर्ष में निगम को अबतक 326 करोड़ रुपए का राजस्व प्राप्त हो चुका है, जोकि चालू वित्त वर्ष के लक्ष्य से 126 करोड़ रुपए अधिक है। निगम ने चालू वित्त वर्ष में कुल 200 करोड़ रुपए जुटाने का लक्ष्य रखा था। निगम के चार साल के इतिहास में यह सबसे अधिक वार्षिक राजस्व है। टैक्स की वसूली के लिए इन दिनों नगर निगम द्वारा डोर-टू-डोर अभियान चलाया जा रहा है। इसी क्रम में रविवार को निगम द्वारा जोन-2, जोन-3 तथा जोन-4 में लगाए गए प्रॉपर्टी टैक्स कैंपों में लगभग 56.17 लाख रुपए का प्रॉपर्टी टैक्स प्राप्त हुआ। बकाया हाउस टैक्स में एक मुश्त 30 फीसदी छूट के लिए 4 दिन शेष है। इन चार दिनों में रिकार्ड वसूली की आशा की जा रही है। चालू वित्त वर्ष में बकाया हाउस टैक्स पर एक मुश्त 30 फीसदी की छूट का प्रावधान रंग लाया। डिफॉल्टरों को राहत देने और राजस्व की वसूली के लिए प्रदेश सरकार ने चालू वित्त वर्ष में छूट की अवधि तीन बार बढ़ाई। अब इसकी अंतिम तिथि 31 दिसंबर 2015 निर्धारित की गई है। इसी को देखते हुए निगम द्वारा विशेष कैंप लगाए जा रहे हैं।
56.17लाख रुपए प्राप्त हुआ
रविवारको लगाए गए कैंपों में कुल 56.17 लाख रुपए का प्रॉपर्टी टैक्स प्राप्त हुआ। जोन-2 के पालम विहार सी-2 ब्लॉक स्थित डिस्पेंसरी में लगाए गए कैंप में 14.10 लाख रुपए का प्रॉपर्टी टैक्स जमा हुआ, जबकि डीएलएफ फेज-5 स्थित मैग्नोलियाज अरालियाज सोसायटियों में लगाए गए कैंप में 12.75 लाख रुपए का प्रॉपर्टी टैक्स एकत्रित किया गया। जोन-4 के सेंट्रल पार्क-2 में तीन स्थानों पर, साउथ सिटी-2, निर्वाणा कंट्री तथा रेजिडेंसी ग्रीन सोसायटी में लगाए गए प्रॉपर्टी टैक्स कैंपों में लगभग 30 लाख रुपए की राशि प्रॉपर्टी टैक्स के रूप में जमा हुई। जोन-4 के विभिन्न स्थानों पर जेडटीओ समीर श्रीवास्तव उनकी टीम द्वारा कैंप लगाए गए थे। ज्वाइंट कमिश्नर-2 प्रदीप डागर स्वयं उपस्थित रहे। जोन-3 के ज्वाइंट कमिश्नर वाईएस गुप्ता और ज्वाइंट कमिश्नर-4 रोहित यादव कैंप पर नजर रखे हुए थे।
गुड़गांव. नगरनिगम द्वारा लगाए गए प्रोपर्टी टैक्स कैंप में टैक्स जमा करवाते हुए लोग।
दिसंबर में 25.5 करोड़ रुपए मिले
निगमद्वारा लगाए जा रहे कैंपों के फलस्वरूप दिसंबर में नगर निगम को हाउस टैक्स के एवज में 27 दिसंबर तक कुल 25.5 करोड़ रुपए प्राप्त हुए। इस महीने में चार दिन शेष है। इन चार दिनों में 10 करोड़ से अधिक की राशि प्राप्त हो सकती है।
चार दिन का सुनहरा अवसर
ज्वाइंटकमिश्नर वाईएस गुप्ता का कहना है कि प्रदेश सरकार ने डिफाल्टरों को लंबित राशि जमा करने के लिए सुनहरा अवसर दिया है। सरकार द्वारा जारी अधिसूचना के अनुसार वर्ष 2010-11 से वर्ष 2012-13 तक का संपत्ति कर अदा करने पर 30 प्रतिशत की छूट दी जा रही है। इसी प्रकार वर्ष 2010-11 से 2014-15 तक के संपत्ति कर के बकाया पर ब्याज की एकमुश्त छूट सभी कर दाताओं को मिलेगी। आम नागरिकों द्वारा इस छूट का लाभ 31 दिसंबर 2015 तक उठाया जा सकता है। जिन संपत्ति मालिकों ने पहले की संपत्ति कर जमा करवा दिया है और उनकी अधिक राशि अगर जमा हो गई है, तो किसी भी ब्याज के बिना उनके भविष्य संपत्ति कर दायित्वों के विरुद्ध समायोजित कर दी जाएगी, बशर्ते वे वर्ष 2015-16 के लिए संपत्ति कर सहित सभी देय 31 दिसंबर 2015 तक चुका दें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva